Regurgitaţia apare de obicei imediat după mâncare, la un bebeluş sănătos, fiind de obicei în cantitate mică, uneori apărând chiar după fiecare masă. Prezenţa regurgiţărilor nu influenţează starea copilului şi nici creşterea lui în greutate. Vărsătura în schimb este în cantitate mare, în jet, de obicei se repetă şi nu are legatură cu programul de masă al micuţului.